                                                                                                        חטיבת  תעבורה אוירית

                                                                                                        כ"ח  בתשרי,      תשס"ט

                                                                                                        27   באוקטובר     2008

                                                                                                        מס'

אל:  ____________________________

הנדון:  תחקיר מסע ראלי
1.  בתאריך 6 באוקטובר ש"ז התקיים תחקיר מסע הראלי, בהשתתפות:
רש"ת – אורי אורלב (מ"ע תעב"א), רפי לב-ארי (מנהל בקרה דרום), נעם הרטוך (רא"ג מ"ט), אסי בן-מיכאל (ס' מנהל מגדל ב"ג), אורי פיקר (פקח, מגדל ב"ג), מנחם שבו (אח' מ"ט, ב"ג)
אגודת התעופה הכללית – עו"ד ירון אפרת (יו"ר), יגאל מירב, חיים דגן

רת"א – דויד קנדלר, גיל ארנון, אייל גולן

ח"א – סא"ל נעם זינר

2.  הנוכחים מטעם רש"ת, רת"א וח"א העלו את הטענות הבאות:
· נוצרו פערים גדולים מדי בין התכנון לביצוע, ובוצעו אילתורים בזמן אמת;
· שינויים בוצעו בתכנון, עד יום לפני ביצוע;
· ביום הראלי השני, בוצעו המראות ממצדה לירדן לא עפ"י הסדר שנקבע, חלק מהמטוסים
הקימו קשר עם ה-TMA  באיחור, מטוס אחד "התברבר" בניווט;
· העברת מימסר הקשר מה-ACC  ל "חגב" (עקב בעיות קשר) לא דווחה לבקר ב-TMA ;
· נוצר אירוע בטיחות כאשר מטוס שקיבל לטפס ל-3500 טיפס גבוה יותר, ובהמשך חצה גובה 6000 כאשר מולו מטוס לנבטים;
· מארגני הראלי לא עדכנו את מתאם הראלי (נעם הרטוך) בשינויים, בהם סירוב המצרים לקבל את מטוסי הראלי הזרים (וכפועל יוצא מכך חזרתם לישראל), והמראת 15 מטוסים ישראליים משדה דב לירדן ;
· למטוסים שהמריאו משדה דב לירדן הוגשו שלוש תכניות טיסה נפרדות לכל מטוס, הדבר היה מיותר וגרם עומס ואי הבנה במודיעין-טיס;

3.  מנח"ט תעבורה אוירית סיכם כדלקמן:
·  בראלי עתידי מסוג זה, שלב התכנון יסתיים לא יאוחר מחמישה ימי עבודה לפני ביצוע;
· אגודת התעופה הכללית תציב בכל שדה תעופה/מינחת איש קשר העוזב אחרון את המקום, ואחראי לדווח לכל הגורמים על כל שינוי בתכנון המקורי;
· אגודת התעופה הכללית מחוייבת להגיב על כל מסמך המועבר אליה ושענינו הראלי או כל אירוע דומה, ולהתייחס לתוכנו באם לדעתם זה אינו תואם את שסוכם בשלב התכנון;
· העברת השליטה מה-ACC ל "חגב" לא היה תקין. על מנהל ה-ACC  להכין נוהל יחידתי להעברת קשר, הכולל דיווח ליחידת בקרה שכנה (TMA במקרה זה);
· מגדל בן גוריון ו-ACC  דרום פעלו באורח מיטבי על מנת לתת מענה מקצועי למצבים שלעתים היו בלתי אפשריים, ותרמו בכך להצלחת האירוע;
· מגדל חיפה ובקרת "חגב" פעלו היטב וסייעו להצלחת האירוע;
· באחריות אגודת התעופה הכללית לעדכן את מתאם האירוע מטעם רש"ת, בכל שינוי החל בתכנון המקורי, ולא לפעול ישירות מול גורמי הקו (מגדל או מודיעין טיס);
· גורם אחד בלבד מגיש תכניות טיסה.
                                                                                              רשם:  נעם  הרטוך

תפוצה-

למשתתפים

סמנכ"ל מבצעים

מנהל מגדל בן גוריון

מנהל נ"ת חיפה

